2.2.3.

Opis nasledujúcich postupov (ktorý by sa mal poskytnúť písomne zamestnancom riadiaceho orgánu a sprostredkovateľských orgánov: dátum a odkaz): 2.2.3.1. Postupy na podporu činnosti monitorovacieho výboru. 2.2.3.2. Postupy týkajúce sa systému na zber, zaznamenávanie a uchovávanie údajov v elektronickej podobe o každej operácii, ktoré sú potrebné na monitorovanie, hodnotenie, finančné riadenie, overovanie a audit vrátane (v prípade potreby) údajov o jednotlivých účastníkoch a členenia údajov o ukazovateľoch podľa pohlavia, ak sa to vyžaduje. 2.2.3.3. Postupy dohľadu nad funkciami formálne delegovanými riadiacim orgánom podľa článku 123 ods. 6 a 7 nariadenia (EÚ) č. 1303/2013. 2.2.3.4. Postupy na zhodnotenie, výber a schvaľovanie operácií a na zabezpečenie ich súladu počas celého obdobia vykonávania s platnými pravidlami [článok 125 ods. 3 nariadenia (EÚ) č. 1303/2013] vrátane pokynov a usmernení na zabezpečenie toho, aby operácie prispievali k dosiahnutiu konkrétnych cieľov a výsledkov príslušných priorít v súlade s ustanoveniami článku 125 ods. 3 písm. a) bodu i) nariadenia (EÚ) č. 1303/2013, a postupy zabezpečujúce, aby neboli vybrané operácie, ktoré boli fyzicky ukončené alebo plne vykonané pred predložením žiadosti o financovanie prijímateľom (vrátane postupov, ktoré používajú sprostredkovateľské orgány v prípade, že bolo hodnotenie, výber a schvaľovanie operácií delegované). 2.2.3.5. Postupy, ktorými sa zabezpečí, aby prijímateľ dostal dokument, v ktorom sú stanovené podmienky podpory pre každú operáciu vrátane postupov s cieľom zabezpečiť, aby prijímatelia viedli samostatný účtovný systém, alebo mali vhodné kódové označenie účtov pre všetky transakcie súvisiace s operáciou. 2.2.3.6. Postupy na overovanie operácií [v súlade s požiadavkami podľa článku 125 ods. 4 až 7 nariadenia (EÚ) č. 1303/2013] vrátane zabezpečenia súladu operácií s politikami Únie (napríklad tými, ktoré súvisia s partnerstvom a viacúrovňovým riadením, podporou rovnosti mužov a žien, nediskrimináciou, prístupom pre osoby so zdravotným postihnutím, udržateľným rozvojom, verejným obstarávaním, štátnou pomocou a pravidlami ochrany životného prostredia), ako aj určenie orgánov alebo subjektov vykonávajúcich tieto overovania. Opis musí zahŕňať administratívne overovania riadenia každej žiadosti prijímateľov o úhradu a overovania riadenia operácií na mieste, ktoré sa môžu vykonávať na základe vzorky. Ak bolo overovanie riadenia delegované na sprostredkovateľské orgány, opis by mal zahŕňať postupy uplatňované sprostredkovateľskými orgánmi na toto overovanie a postupy uplatňované riadiacim orgánom pri dohľade nad účinnosťou funkcií delegovaných na sprostredkovateľské orgány. Frekvencia a pokrytie musia byť primerané výške verejnej podpory poskytnutej na operáciu a úrovni rizika zisteného týmito overeniami a auditmi vykonávanými orgánmi auditu pre systém riadenia a kontroly ako celku. 2.2.3.7. Opis postupov prijímania, overovania a potvrdzovania žiadostí o úhradu od prijímateľov a postupov schvaľovania, vykonávania a vyúčtovania platieb pre prijímateľov v súlade s povinnosťami stanovenými v článku 122 ods. 3 nariadenia (EÚ) č. 1303/2013 od roku 2016 (vrátane postupov, ktoré používajú sprostredkovateľské orgány, ak spracovanie žiadostí o úhradu bolo delegované), s cieľom dodržať 90-dňovú lehotu na platby prijímateľom podľa článku 132 nariadenia (EÚ) č. 1303/2013. 2.2.3.8. Identifikácia orgánov alebo subjektov vykonávajúcich jednotlivé kroky spracovania žiadosti o úhradu vrátane schémy znázorňujúcej všetky zúčastnené subjekty. 2.2.3.9. Opis spôsobu, akým riadiaci orgán odovzdáva informácie certifikačnému orgánu, vrátane informácií o zistených nedostatkoch a/alebo nezrovnalostiach (vrátane podozrení, že došlo k podvodu, alebo preukázaných podvodov) a súvisiacich následných opatrení v rámci overovaní riadenia, auditov a kontrol zo strany Únie alebo vnútroštátnych orgánov. 2.2.3.10. Opis spôsobu, akým riadiaci orgán odovzdáva informácie orgánu auditu, vrátane informácií o zistených nedostatkoch a/alebo nezrovnalostiach (vrátane podozrení, že došlo k podvodu, alebo preukázaných podvodov) a súvisiacich následných opatrení v rámci overovaní riadenia, auditov a kontrol zo strany Únie alebo vnútroštátnych orgánov. 2.2.3.11. Odkaz na vnútroštátne pravidlá oprávnenosti stanovené členským štátom a uplatniteľné na operačný program. 2.2.3.12. Postupy na zostavenie výročných a záverečných správ o vykonávaní [článok 125 ods. 2 písm. b) nariadenia (EÚ) č. 1303/2013] vrátane postupov pri zbere a oznamovaní spoľahlivých údajov o ukazovateľoch výkonnosti [článok 125 ods. 2 písm. a) nariadenia (EÚ) č. 1303/2013] a predkladanie týchto správ Komisii. 2.2.3.13. Postupy na vypracovanie vyhlásenia hospodáriaceho subjektu [článok 125 ods. 4 písm. e) nariadenia (EÚ) č. 1303/2013]. 2.2.3.14. Postupy na zostavenie ročného súhrnu záverečných audítorských správ a vykonaných kontrol vrátane analýzy povahy a rozsahu chýb a nedostatkov zistených v systémoch, ako aj prijatých alebo plánovaných nápravných opatrení [článok 125 ods. 4 písm. e) nariadenia (EÚ) č. 1303/2013]. 2.2.3.15. Postupy týkajúce sa oznamovania uvedených postupov zamestnancom, ako aj prehľad zorganizovanej/plánovanej odbornej prípravy a všetkých vydaných usmernení (dátum a odkaz). 2.2.3.16. V prípade potreby opis postupov riadiaceho orgánu, pokiaľ ide o rozsah, pravidlá a postupy týkajúce sa účinných opatrení členského štátu ( 16 ) prijatých na posúdenie sťažností týkajúcich sa EŠIF v zmysle článku 74 ods. 3 nariadenia (EÚ) č. 1303/2013.